26/12/2014 | Administración LocalMunicipal
Ferrol
Urbanismo. Inspección e Disciplina
Notificación a Melchor Francisco Maroño Pérez e Mª Concepción Requejo Domínguez expediente MC ER 5/14, Muíño do Vento 63

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 19.11.2014, xa que se intentou a notificación e non se puido realizar, procedese á súa práctica mediante o anuncio no taboleiro de anuncios do concello do último domicilio coñecido e no Boletín Oficial da Provincia para coñecemento dos interesados. “PRIMEIRO.- Ordenar a execución forzosa mediante a imposición dunha multa coercitiva polo valor de 300 euros a don Melchor Francisco Maroño Pérez e dona Mª Concepción Requejo Domínguez, propietarios do inmoble sito na rúa Muíño do Vento núm.63, por non colocar o valo de obra na fronte da edificación tal e como se lles ordenaba no decreto do 03.07.2014, advertíndolles que de continuar co incumprimento, se continuará coa imposición de multas coercitivas por importe de 300 a 6.000 euros. SEGUNDO.- Acordar a declaración de ruína técnica do inmoble sito na rúa Muíño do Vento núm.63, requiríndolles aso propietarios a don Melchor Francisco Maroño Pérez e dona Marwa Maria Melchora Dache Ouabid para que no prazo de quince días opten pola demolición do inmoble ou a súa completa rehabilitación. Advírteselles que transcorrido o prazo de quince días sen que os propietarios se pronuncien ao respecto, entenderase que optan pola demolición, para o que deberán achegar proxecto de demolición axustado á situación actual do inmoble xunto co correspondente proxecto básico de nova edificación, asinado por técnico competente e visado polo colexio profesional correspondente. Para a demolición ou para a rehabilitación, deberá solicitar a pertinente licenza municipal de obras no prazo de 1 mes dende a notificación da presente resolución, debendo comezar as obras no prazo indicado na licenza e executarse a ritmo normal. TERCEIRO.- Apercibir aos propietarios do inmoble sito na rúa Muíño do Vento núm.63 que no suposto de que non cumpran o ordenado no parágrafo anterior no prazo indicado, procederase á execución subsidiaria a custa do obrigado ou á execución forzosa, mediante a imposición de multas coercitivas de 300 a 6.000 euros, reiterables até lograr a execución das actuacións ordenadas. CUARTO.- Solicitar ao Rexistro da Propiedade a práctica da nota marxinal da resolución do presente expediente ER 5/14 sito na rúa Muíño do Vento núm.63 (Ref. Catastral: 1250326NJ6115S0001BS), de conformidade co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. QUINTO.- Advertir á propiedade que de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento.” En relación co punto dispositivo primeiro, exección forzosa, segundo xurisprudencia consolidada (STS 10/07/84, STS 7/12/1989, STS 10/04/1991 e 14/06/1993, e STSXG 8/11/07, STSXG 6/11/08) ao tratarse dun acto de execución doutro acto administrativo firme e executivo, non caberá interpoñer contra el recurso administrativo ningún, salvo que estes incorporen unha decisión adicional e autónoma respecto da mera execución do acto previo, isto é, cando se fundamenten unicamente no contido da multa coercitiva en canto acto de execución forzosa, non do acto administrativo que executa, toda vez que este xa é firme e executivo a todos os efectos. En relación coa resolución do expediente que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Se opta por interpoñer RECURSO DE REPOSICION previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Prazos de pagamento: Os prazos para o seu ingreso en período voluntario son os seguintes (art.62.2 da Lei xeral tributaria aprobada por Lei 58/2003, de 17 de decembro): a) As liquidacións notificadas entre os días 1 ao 15 de cada mes, desde a data de recepción da notificación ata o día 20 do mes posterior ou, se este non fose hábil, até o inmediato hábil seguinte. b) As liquidacións notificadas entre os días 16 e último de cada mes, desde a data de recepción da notificación até o día 5 do segundo mes posterior ou, se este non fose hábil, até o inmediato hábil seguinte. Advertencia de falta de pagamento: Transcorrido o prazo sinalado sen efectuarse o ingreso procederase ao seu cobro pola vía de constrinximento, incrementándose a débeda cos recargos do período executivo, xuros de mora e custas que en cada caso sexan esixibles, nos termos dos artigos 26 e 28 da Lei xeral tributaria. A interposición de calquera recurso administrativo non suspenderá a execución do acto impugnado (artigo 111 da LRX-PAC) Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Guillermo Evia Pérez